**DISPOZIŢIA**

**nr. 1027 din 10 octombrie 2023**

**privind aprobarea Normelor procedurale** **pentru achiziționarea**

**serviciilor financiare în legătură cu emiterea și vânzarea**

**pe piața primară de obligațiuni ale Județului Cluj prin plasament privat**

Preşedintele Consiliului Judeţean Cluj,

Analizând Referatul nr. 39.661 din 05.10.2023 privind aprobarea Normelor procedurale pentru achiziționarea serviciilor financiare în legătură cu emiterea și vânzarea pe piața primară de obligațiuni ale Județului Cluj prin plasament privat, întocmit de către Direcţia Generală Buget-Finanţe, Resurse Umane;

Ținând cont de:

* Hotărârea Consiliului Judeţean Cluj nr. 249/2022 privind aprobarea contractării unei finanţări rambursabile interne prin emisiune de obligațiuni ale Județului Cluj, cu modificările și completările ulterioare;

Luând în considerare dispozițiile:

* art. 2 alin. (2) și art. 3 alin. (2) din Legea 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

În conformitate cu prevederile:

* art. 29 alin. (1) lit. e) din Legea nr. 98/2016 privind achizițiile publice, cu modificările și completările ulterioare;
* H.G. nr. 395/2016pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din <LLNK 12016 98 10 201 0 17>Legea nr. 98/2016 privind achiziţiile publice, cu modificările şi completările ulterioare;
* art. 191 alin. (1) lit. f) din Ordonanța de urgență a Guvernului nr. 57/2019 privind Codul administrativ,cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ,cu modificările și completările ulterioare;

**dispune:**

**Art. 1.**  Se aprobă **Normele procedurale pentru achiziţionarea serviciilor financiare în legătură cu emiterea și vânzarea pe piața primară de obligațiuni ale Județului Cluj prin plasament privat**, conform **Anexei** care face parte integrantă din prezenta dispoziţie.

**Art. 2.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane şi Direcţia Dezvoltare și Investiţii.

**Art. 3.** Prezenta dispoziţie se comunică prin poștă electronică Direcţiei Generale Buget-Finanţe, Resurse Umane, Direcţiei Dezvoltare și Investiţii, precum şi Prefectului Judeţului Cluj.

**CONTRASEMNEAZĂ:**

**PREŞEDINTE, SECRETAR GENERAL AL JUDEȚULUI**

**ALIN TIȘE SIMONA GACI**

# **Anexa la Dispoziția nr. 1027/2023**

# **NORME PROCEDURALE**

**pentru achiziționarea serviciilor financiare în legătură cu emiterea și vânzarea**

**pe piața primară de obligațiuni ale Județului Cluj prin plasament privat**

# 

**SECTIUNEA I: DISPOZIȚII GENERALE**

**Art. 1.** Prezentele Norme procedurale stabilesc procedura de atribuire a serviciilor financiare în legătură cu emiterea și vânzarea pe piața primară de obligațiuni ale Județului Cluj prin plasament privat, destinate refinanțării datoriei publice locale și asigurării finanțării proiectelor de investiții cofinanțate din fonduri externe nerambursabile, ținând cont de faptul că Legea nr. 98/2016 privind achizițiile publice, cu modificările și completările ulterioare, nu se aplică pentru atribuirea contractelor de achiziție publică de servicii care au ca obiect servicii financiare în legătură cu emisiunea, vânzarea, cumpărarea sau transferul valorilor mobiliare, în temeiul prevederilor art. 29 alin. (1) lit. e) din legea sus-menționată.

**Art. 2.** Scopul prezentelor norme procedurale îl constituie asigurarea aplicării principiilor prevăzute la art. 2 alin (2) din Legea nr. 98/2016 privind achizițiile publice, cu modificările și completările ulterioare, respectiv:

1. nediscriminarea;
2. tratamentul egal;
3. recunoașterea reciprocă;
4. transparența;
5. proporționalitatea;
6. asumarea răspunderii.

**Art. 3.** Derularea procesului de achiziție publică se va desfășura în temeiul prevederilor prezentelor Norme procedurale și cu respectarea principiilor generale ale Legii nr. 98/2016 privind achizițiile publice, cu modificările și completările ulterioare, și ale Hotărârii Guvernului nr. 395/2016 pentru aprobarea normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare, care se vor aplica în mod corespunzător.

**Art. 4.** Atribuirea contractului de achiziție publică se va realiza în urma aplicării unei proceduri de selecție de oferte, care se va derula după cum urmează:

1. Publicarea Anunțului publicitar în SEAP și pe site-ul Consiliului Județean Cluj, precum și transmiterea de invitații către operatori economici de profil. Termenul limită de primire a ofertelor va fi de minim 7 zile calendaristice.
2. Primirea solicitărilor de clarificări sau informații suplimentare, elaborarea și transmiterea răspunsurilor, după caz. Data limită de primire a solicitărilor de clarificări: cu minimum 3 zile înainte de data depunerii ofertelor. Termen maxim de raspuns la solictarile declarificari: 1 zi inainte de data depunerii ofertelor.
3. Primirea și înregistrarea ofertelor. Ofertele depuse după termenul-limită de depunere sau la o altă adresă vor fi respinse.
4. Deschiderea ofertelor la data, ora și adresa indicate în Anunțul publicitar, organizându-se în acest sens o ședință publică de deschidere a ofertelor.
5. Verificarea îndeplinirii criteriilor de calificare și selecție și stabilirea ofertelor admisibile/inacceptabile.
6. Analiza ofertelor.
7. Elaborarea solicitărilor de clarificări și/sau completări necesare (pe tot parcursul procesului de evaluare a ofertelor).
8. Negocierea ofertei. Negocierile se vor derula cu ofertanții ale căror oferte au fost declarate admisibile. Autoritatea contractantă va derula negocieri cu fiecare ofertant în parte. Negocierea va viza costurile propuse de ofertant (marja maximă a cuponului, comision, alte costuri). În cadrul acestor ședințe de negociere ofertanții vor avea posibilitatea detalierii procedurii de lucru propuse, a metodelor și strategiei de atragere a investitorilor profesionali (altele decât cele solicitate prin prezenta documentație), precum și de a propune soluții suplimentare de diminuare a costului finanțării.
9. Negocierile vor avea loc în cadrul unor ședințe de negociere cu fiecare ofertant în parte. Ofertanții care nu participă la ședința de deschidere vor fi informați cu privire la elementele ofertelor depuse, astfel cum au fost consemnate în procesul verbal de deschidere.
10. Analiza ofertelor îmbunătățite, aplicarea criteriului de atribuire și stabilirea clasamentului ofertelor.
11. În situația în care autoritatea contractantă apreciază că termenii și condițiile financiare obținute în urma evaluării ofertelor finale nu justifică din punct de vedere economic realizarea operațiunii de emitere de obligațiuni, raportat la toate costurile asociate pe care autoritatea contractantă trebuie să le asigure, autoritatea contractantă își rezervă dreptul de a decide anularea procedurii de achiziție.
12. Transmiterea către ofertantul clasat pe prima poziție a solicitării de negociere a contractului de servicii de investiții financiare, precum și a oricăror alte documente contractuale, dacă este cazul. Prezenta documentație se va constitui parte integrantă din contractul de servicii și, în cazul existenței oricăror dispute sau interpretări cu privire la caracteristicile obligațiunilor sau a cerințelor cu privire la prestarea serviciilor de intermediere, caietul de sarcini va prevala în fața oricăror altor prevederi contractuale, anexe sau documente care vor fi realizate pe parcursul executării contractului.
13. Negocierea contractului de servicii; Negocierea clauzelor contractuale poate avea loc în cadrul unei/unor ședințe de negociere derulate la sediul autorității contractante, derulate în mediul online sau prin intermediul corespondenței transmisă și primită prin email.
14. În situația în care nu se ajunge la un acord între părți în privința clauzelor contractului de servicii considerate dezavantajoase de către autoritatea contractantă, Județul Cluj poate relua procedura de negociere a clauzelor contractuale cu următorul clasat.
15. Desemnarea ofertantului câștigător (dacă este cazul).
16. Semnarea contractului de servicii (după obținerea autorizării Comisiei de Autorizare a Împrumuturilor Locale cu privire la contractarea împrumutului prin emisiune de obligațiuni).

În cazul în care se constată că ofertele clasate pe primul loc au condiții financiare identice, autoritatea contractantă va solicita re-ofertarea, în vederea departajării ofertelor.

Pentru ca autoritatea contractantă să asigure protejarea informațiilor considerate de ofertant ca fiind confidențiale (secret comercial și protejare intelectuală), acesta va menționa elementele din cadrul ofertei considerate confidențiale.

**Nu pot face obiectul informațiilor confidențiale elementele care determină costurile (valoarea cuponului maxim ofertat pentru emisiunea de obligațiuni, comisionul de intermediere, alte costuri).**

Contractul de servicii ce urmează a fi încheiat constituie informație de interes public.

**SECTIUNEA a II-a: DISPOZIȚII SPECIFICE**

**Art. 5.** Durata contractului care urmează a se încheia în urma finalizării procedurii de atribuire va fi de la semnarea contractului până la data de 31.12.2033. Durata de prestare a serviciilor de intermediere și vânzare obligațiuni este până la data de 31.12.2023, iar durata de prestare a serviciilor de agent de calcul este până la data de 31.12.2033.

**Art. 6.** Valoarea estimată a serviciilor financiare în legătură cu emiterea și vânzarea pe piața primară de obligațiuni ale Județului Cluj prin plasament privat este maxim 2% din valoarea emisiunii de obligațiuni, în valoare de 75.700.000 eur, adică maxim 1.514.000 eur fără TVA, adică 7.524.580 lei fără TVA (curs valutar 05.10.2023, 1 eur=4,97 lei).

**Art. 7.** Pentru aplicarea prevederilor prezentelor Norme procedurale, autoritatea contractantă va elabora documentatia de atribuire. Autoritatea contractantă va aplica criterii de calificare și selecție referitoare la:

1. Motive de excludere a ofertantului;
2. Capacitatea ofertantului.

**Art. 8.** Autoritatea contractantă exclude din procedura de atribuire a contractului orice operator economic despre care are cunoștință, pe baza de documente justificative, că se află în una din situațiile privind motivele de excludere referitoare la condamnările penale, motive legate de plata impozitelor sau a contribuțiilor la asigurările sociale, motive de excludere legate de insolvență, conflict de interese sau abateri profesionale.

**Art. 9.** Autoritatea contractantă va aplica criterii de calificare și selecție referitoare la capacitatea ofertantului, cu privire la capacitatea de exercitare a activității profesionale (autorizare ASF sau BNR, după caz, precum și extras din Certificatul constatator ONRC – exclusiv paginile pe care se regăsesc informațiile cu privire la datele de identificare și reprezentantul legal al ofertantului).

Ofertantul va depune autorizația emisă de ASF/BNR (fără anexe)/alte entități similare din state membre/nemembre sau orice alt document legal sau echivalent din care să rezulte că ofertantul poate presta, în calitate de intermediar, servicii și activități de intermediere titluri pe piața primară.

Operatorul economic trebuie să furnizeze dovada că este înregistrat ca participant la sistemul de tranzacționare al Bursei de Valori București.

Operatorul economic trebuie să se regăsească în topul intermediarilor privind activitatea pe piață - Valoarea tranzacționată (Segment bursa / Tip Instrument: Toate segmentele / Toate instrumentele, Piața Spot) publicat pe pagina de internet a Bursei de Valori București – [www.bvb.ro](http://www.bvb.ro).

Autoritatea contractantă va califica în mod automat în cadrul procedurii pe acei ofertanți care sunt înregistrați în topul menționat, având ca interval de referință anul curent (2023).

Cerința prezentă trebuie să fie îndeplinită de către ofertantul unic sau doar de către ofertantul lider de asociere, după caz.

**Art. 10.** Ofertantul va elabora și prezenta Propunerea tehnică, va completa și depune o declarație prin care își asumă înțelegerea și respectarea prevederilor Caietului de sarcini și faptul că serviciile pe care le va presta vor fi realizate cu respectarea integrală a acestuia. Ofertantul va depune modelul contractului de intermediere și orice alte documente contractuale care vor fi încheiate.

**Art. 11.** Ofertantul va elabora Propunerea financiară, va completa și depune Formularul de ofertă și Anexa la Formularul de ofertă, anexă care va conține cel puțin următoarele elemente:

**1. Cuponul maxim propus**, exprimat în procente pe an, conform formulei:

**EURIBOR6M + X %**,unde:

* EURIBOR6M este rata medie a dobânzilor interbancare pentru capitalurile plasate în euro la termen de 6 luni, exprimată în procente pe an;
* X reprezintă nivelul intervalului maxim al marjei cuponului la care va fi oferită spre subscriere emisiunea de obligațiuni și va fi exprimat ca număr rațional fix reprezentând procente pe an.

Formula de calcul a cuponului va rămâne neschimbată pe întreaga perioadă de derulare a contractului, până la vânzarea obligațiunilor și, ulterior, pe întreaga maturitate a acestora.

X % \_\_\_\_%

**2. Costurile de intermediere:**

**Cost:**

|  |  |
| --- | --- |
| Comision de intermediere |  |

**3. Alte costuri:**

**Cost:**

|  |  |
| --- | --- |
| Alte costuri percepute, exclusiv cuponul si rambursarea ratelor |  |

La data depunerii ofertei se va depune propunerea financiară preliminară. Propunerea financiară finală se va depune în cadrul negocierilor.

Art. Structura obligațiunilor

|  |  |
| --- | --- |
| **1. Valoarea totală și moneda emisiunii** | 75.700.000 EUR |
| Notă:  Valoarea împrumutului a fost determinată prin denominarea valorii exprimate în moneda națională leu prevăzută în Hotărârea Consiliului Județean Cluj nr. 249/2022 la moneda euro. | |
| **2. Număr de obligațiuni și valoarea nominală** | 757.000 obligațiuni, fiecare obligațiune având o valoare nominală de 100 EUR |
| **3. Metodă de vânzare** | Plasament privat |
| **4. Tip obligațiuni** | Obligațiuni în formă dematerializată, negarantate |
| **5. Utilizarea fondurilor rezultate în urma vânzării obligațiunilor** | Finanțarea investițiilor co-finanțate din fonduri UE nerambursabile și refinanțarea datoriei publice locale, conform prevederilor HCJ 249/2022, modificată de HCJ 23/2023. |
| **6. Maturitate** | 120 de luni |
| **7. Mod de rambursare a principalului ([[1]](#footnote-1))** | Principalul va fi rambursat în 5 tranșe anuale, în ani consecutivi, la data de plată a cuponului aferent celui de al doilea semestru al fiecăruia dintre anii 2029, 2030, 2031, 2032 și 2033. Aceste tranșe reprezintă, în procente din valoarea totală inițială a emisiunii: 16% în 2029, 18% în 2030, 20% în 2031, 22% în 2032 și, respectiv 24% în 2033. După fiecare rambursare, valoarea nominală a fiecărei obligațiuni se reduce automat pro-rata. |
| **8. Clauză de rambursare anticipată (CALL) cu dată certă ([[2]](#footnote-2))** | Autoritatea contractantă își rezervă dreptul de a rambursa integral sau parțial emisiunea, exclusiv la data de plată a cuponului al 12-lea din anul 2029. |
| **9. Cupon variabil (floating)** | Cuponul emisiunii de obligațiuni va fi variabil, exprimat în procente p.a. sub forma EURIBOR la 6 luni + marjă fixă.  **Valoarea maximă a marjei fixe va fi de 3,5% pe an.**  Marja se va stabili automat, în funcție de cerere și ofertă, la finalul perioadei de subscriere, în intervalul închis [0,50 %, X %] pe an.  Plata cuponului se va realiza semianual.  În cazul în care rata EURIBOR 6M va deveni negativă, cuponul se va calcula automat ca fiind egal cu marja, devenind astfel fix până când EURIBOR 6M revine la valori pozitive, moment în care se revine la formula inițială de calcul a cuponului. |
| **10. Garantarea emisiunii de obligațiuni** | Garanția reală mobiliară fără deposedare asupra veniturilor proprii înscrise în bugetul propriu de venituri și cheltuieli al Județului Cluj (impozite, taxe, contribuții, alte vărsăminte, alte venituri și cote defalcate din impozitul pe venit), cu excepția celor interzise de lege, în conformitate cu prevederile Legii 273/2006. |

**Interval cupon**

Obligațiunile vor fi oferite spre subscriere în intervalul de cupon începând de la EURIBOR 6M + 0,50 % pe an până la valoarea maximă notată cu EURIBOR 6M + X % pe an. Investitorii pot depune expresii ferme de interes pentru cumpărarea de obligațiuni în mod valabil la orice valoare a cuponului din cadrul intervalului mai sus definit (inclusiv la limita inferioară și cea superioară a intervalului).

**NOTĂ:** În prezent, emitentul desfășoară activități de consultare a instituțiilor financiare internaționale (IFI), care poate conduce, în cazul îndeplinirii tuturor condițiilor necesare, la alocarea unei tranșe distincte din valoarea emisiunii.

Pragul de succes al emisiunii este stabilit la 75% din valoarea emisă, respectiv 56.775.000 euro. Sub pragul de succes, toate expresiile ferme de interes vor fi automat revocate.

**Art 12.** Serviciile solicitate în legătură cu emiterea și vânzarea pe piața primară de obligațiuni ale Județului Cluj prin plasament privat:

1. **Metoda de intermediere**
2. Metoda celei mai bune execuții (best-effort), respectiv acea metoda de intermediere prin care ofertantul va depune toate diligențele necesare pentru vânzarea obligațiunilor, fără a exista nicio obligație a sa cu privire la plasarea integrală a tuturor obligațiunilor.
3. Ofertantul declarat câștigător se obligă să promoveze emisiunea către investitorii profesionali care activează pe piața din România.
4. Pentru aceasta, intermediarul va organiza sesiuni de prezentare ale emisiunii de obligațiuni (roadshow) cu investitori profesionali.

**Ofertantul declarat câștigător va acționa cu profesionalism și bună-credință, cu scopul permanent și prioritar de a determina atingerea obiectivului principal al emitentului, reprezentat de obținerea integrală a sumei de 75.700.000 EUR prin emisiune de obligațiuni la un cost al finanțării cât mai redus.**

1. **Serviciile financiare de intermediere constau în următoarele activități:**

**1. Etapa de pregătire a ofertei de valori mobiliare**

1. Elaborarea unui plan cu termene privind activitățile și sarcinile necesare pentru pregătirea și realizarea ofertei de vânzare obligațiuni.
2. Elaborarea documentului de prezentare/teaser și a documentului pentru admitere la tranzacționare, în baza informațiilor furnizate de Județul Cluj.
3. Promovarea emisiunii de obligațiuni la nivelul investitorilor profesionali potențiali, cu respectarea prevederilor legale, inclusiv întâlniri cu investitorii (roadshow).
4. În cazul în care, pe parcursul ofertei de obligațiuni, Județul Cluj constată că se pot aduce îmbunătățiri/modificări la metoda de intermediere și alocare, în scopul scăderii cuponului acceptat de investitori, Județul Cluj își rezervă dreptul de a instrumenta cu Prestatorul adaptarea metodei în funcție de condițiile de piață din momentul ofertei.
5. Realizarea oricărui alt demers și documentație necesare în această fază.
6. **Etapa desfășurării plasamentului de valori mobiliare**
7. Distribuția și vânzarea pe piață primară de capital a obligațiunilor Județului Cluj.
8. Încasarea contravalorii obligațiunilor vândute și transferul acestor resurse financiare către conturile Județului Cluj, la solicitarea acestuia.
9. Realizarea oricărui alt demers și documentație necesare în această fază.
10. **Etapa ulterioară plasamentului de valori mobiliare**
11. Realizarea demersurilor, documentației și plăților de tarife/taxe/comisioane în vederea obținerii Certificatului ASF de înregistrare a valorilor mobiliare și notificării către ASF a rezultatelor plasamentului de obligațiuni.
12. Realizarea tuturor demersurilor, documentației și a plăților de tarife/taxe/comisioane necesare pentru admiterea la tranzacționare a obligațiunilor emise de Județul Cluj la Bursa de Valori București SA, sectorul Titluri de Credit.
13. Realizarea tuturor demersurilor, documentației și a plăților de tarife/taxe/comisioane necesare pentru admiterea obligațiunilor emise de Județul Cluj în sistemul Depozitarului Central SA.
14. Realizarea oricărui alt demers și documentație necesare în această etapă.
15. deschiderea unui cont bancar denumit „cont de distribuție” pe numele Depozitarului Central/al oricărui succesor al acestuia/Emitentului, cont destinat virării de către Emitent a sumelor necesare plăților periodice către investitori, prin intermediul Depozitarului Central sau al oricărui succesor al acestuia.
16. calculul sumelor de plată totale reprezentând cuponul la fiecare scadență, respectiv principalul de rambursat. Calculul sumelor de plată va fi notificat către emitent în termen de maxim 14 zile de la data de referință a cuponului și re-notificat cu minimum 14 zile înainte de data scadenței (cupon și principal).

Prestatorul va demara activitățile imediat după primirea comunicării cu privire la desemnarea ofertei câștigătoare.

Prestatorul va pune la dispoziție cu celeritate toate documentele necesare a fi semnate/asumate de către intermediar care se constituie parte integrantă din dosarul cu privire la autorizarea contractării împrumutului ce va fi depus de către autoritatea publică la Comisia de Autorizare a Împrumuturilor Locale (cum ar fi dar fără a se limita la: contract de intermediere, prospect preliminar de emisiune – cu mențiunea că prospectul preliminar este în prezent într-un stadiu avansat de realizare, urmând a fi completat cu datele care rezultă din derularea prezentei proceduri).

După obținerea autorizării din partea Comisiei de Autorizare a Împrumuturilor Locale, prestatorul va semna contractul de intermediere într-un termen de maximum 3 zile lucrătoare, iar termenul cuprins între data semnării contractului de intermediere și data de începere a perioadei de subscrierea fi de maximum 15 zile calendaristice.

**Art. 13.** Având în vedere specificul procedurii de achiziție și a naturii serviciilor solicitate, autoritatea contractantă nu va solicita ofertanților depunerea garanției de participare și nu va solicita ofertantului declarat câștigător constituirea garanției de buna execuție.

**Art. 14.** Autoritatea contractantă are obligația de a stabili și de a include în anunțul de participare la selecția de oferte data limită pentru depunerea ofertelor.

**Art. 15.** Autoritatea contractantă are dreptul de a prelungi perioada stabilită ca dată limită pentru depunerea ofertei. În acest caz, toate drepturile și obligațiile organizatorului și participanților la procesul de selecție, decurgând din termenul inițial, vor decurge și se vor raporta la noul termen.

**Art. 16.** Orice operator economic care a obținut un exemplar din documentația de atribuire, are dreptul de a solicita, în scris, clarificări despre elementele cuprinse în aceasta. Ofertanții pot transmite solicitări de clarificări cu cel puțin 3 zile calendaristice înainte de termenul de depunere a ofertelor.

**Art. 17.** Autoritatea contractantă are obligația de a transmite răspuns la orice solicitare de clarificări transmisa in termenul specificat in documentatie, în măsura în care perioada necesară pentru elaborarea și transmiterea răspunsului face posibilă primirea acestuia de către operatorii economici înainte de data limită de depunere a ofertelor.

**Art. 18.** Autoritatea contractantă are dreptul de a completa, din proprie inițiativă, în vederea clarificării, documentația de atribuire. Orice astfel de completare va fi adusă la cunoștința operatorilor economici interesați, dacă acest fapt nu afectează participarea la procedura de selecție de oferte.

**Art. 19.** Ofertele vor fi depuse până la data și ora stabilită în Invitația de participare. Ofertele depuse după termenul-limită de depunere vor fi respinse.

**Art. 20.** Orice ofertant are dreptul de a-și modifica sau retrage oferta numai înainte de data limită stabilită pentru depunerea ofertei. Nicio ofertă nu poate fi retrasă sau modificată după expirarea datei limita pentru depunerea ofertelor, sub sancțiunea excluderii ofertantului de la procedura de achiziție.

**Art. 21.** Perioada de valabilitate a ofertei, considerată de la data deschiderii ofertelor, este de 120 zile. Oferta valabilă pe o perioadă mai scurtă, va fi respinsă ca necorespunzătoare. Autoritatea contractantă își rezervă dreptul de a solicita ofertanților prelungirea perioadei de valabilitate a ofertelor.

**Art. 22.** Ofertantul va suporta toate costurile impuse de pregătirea, elaborarea și prezentarea ofertei sale, iar autoritatea contractantă nu va fi în nici un caz răspunzătoare pentru aceste costuri, indiferent de desfășurarea sau rezultatul achiziției publice.

**Art. 23.** Pentru evaluarea și compararea ofertelor, autoritatea contractantă desemnează o comisie de evaluare și, după caz, experți cooptați. Comisia de evaluare va evalua și compara ofertele corespunzătoare, conform criteriului de atribuire al contractului. Comisia de evaluare își rezervă dreptul de a accepta sau respinge orice variantă de ofertă prezentată.

**Art. 24.** În scopul examinării, evaluării și comparării obiective a ofertelor, comisia de evaluare va putea cere oricărui ofertant, individual, clarificări asupra ofertei. Cererea de clarificare și răspunsul se vor face prin email, dar nu se va solicita sau permite nici o modificare în prețul sau conținutul ofertei. În cazul în care, la solicitarea comisiei, ofertantul nu clarifică cele solicitate în termenul solicitat, oferta va fi respinsă.

**Art. 25.** Înainte de examinarea și evaluarea detaliată a ofertelor, comisia de evaluare va analiza în ce măsură acestea sunt conforme. O ofertă conformă este cea care se conformează tuturor termenilor, condițiilor și specificațiilor din documentația de atribuire, fără abateri care:

1. afectează în orice mod obiectul, calitatea sau execuția contractului;
2. limitează în orice mod contrar documentelor pentru elaborarea și prezentarea ofertei, drepturile autorității contractante;
3. aduc rectificări ce ar afecta inechitabil competiția față de alți ofertanți care au prezentat oferte corespunzătoare.

**Art. 26.** Constituie motive de eliminare a ofertelor:

1. absența din ofertă a informațiilor sau a documentației cerute prin documentele pentru elaborarea și prezentarea ofertei sau netransmiterea acestora în termenul solicitat de autoritatea contractantă;
2. prezentarea unor condiții de contractare inacceptabile pentru autoritatea contractantă.

**Art. 27.** Niciun ofertant nu va contacta pe perioada derulării procedurii de achiziție (situată între momentul depunerii ofertei și cel al primirii invitației la semnarea contractului sau al primirii notificării cu privire la neselecționarea ofertei) membrii comisiei de evaluare. Orice încercare a unui ofertant de a influența membrii comisiei de evaluare, în evaluarea ofertei sale, în compararea ofertelor sau a luării deciziei de acordare a contractului, va conduce la respingerea ofertei acestuia.

**Art. 28.** Autoritatea contractantă va atribui contractul de achiziție de servicii de intermediere ofertantului care depune oferta cea mai avantajoasă din punct de vedere economic, pe baza criteriului de atribuire „randamentul total cel mai scăzut”.

Detalii privind aplicarea algoritmului de calcul:

Costul total se va calcula prin metoda Ratei interne de rentabilitate (RIR). Oferta care va avea Rata internă de rentabilitate cea mai mică, notată RIRmin va fi declarată câștigătoare.

Pentru calcularea RIR se vor lua în calcul toate fluxurile de numerar asociate cu finanțarea (cupon, comision intermediere, alte costuri) și se va considera rata interbancară ca fiind constantă pe întreaga perioadă de maturitate a obligațiunilor, egală cu valoarea EURIBOR 6M din data de 02.10.2023, respectiv 4,138 %.

**Cupon (dobândă)**

Nivelul maxim al marjei cuponului va fi ofertat de fiecare operator economic, va fi exprimat ca număr rațional fix cu 2 zecimale reprezentând procente pe an și va rămâne neschimbat pe întreaga perioadă de derulare a contractului, până la vânzarea obligațiunilor. Nivelul maxim al marjei cuponului va fi detaliat de către ofertanți în Anexa Formularul de ofertă și nu va putea depăși valoarea de 3,5%.

**Comisionul de intermediere**

Comisionul de intermediere va fi precizat de fiecare ofertant și va fi exprimat ca număr rațional fix cu 2 zecimale reprezentând procente pe an și va rămâne nemodificat pe întreaga durată a contractului. Nivelul comisionului va fi detaliat de către ofertanți în Anexa Formularul de ofertă.

Plata comisionului se va realiza după închiderea emisiunii de obligațiuni și sub condiția subscrierii a minimum 75% din valoarea emisiunii. Prețul contractului de servicii de intermediere se va calcula prin raportarea comisionului de intermediere la valoarea efectiv subscrisă.

**Alte costuri**

Orice alte costuri și modalitatea acestora de aplicare (percepere) vor fi detaliate de ofertanți într-un formular ce va constitui Anexa Formularul de ofertă. Valoarea procentuală sau, după caz, cuantumul taxelor și comisioanelor înscrise de ofertantul câștigător în Anexa la Formularul de ofertă vor fi considerate maxime și nu vor putea fi modificate pe întreaga perioadă de derulare a contractului. Detaliile ce vor fi înscrise de ofertantul câștigător în Anexa la Formularul de ofertă, vor constitui clauze ale contractului și nu vor putea fi modificate.

Ofertantul nu va putea percepe emitentului pentru derularea contractului nici o altă sumă reprezentând taxă, comision, etc., care nu vor fi nominalizate expres în Anexa la Formularul de ofertă.

**Art. 29.** Autoritatea contractantă finalizează procedura de atribuire prin încheierea contractului de achiziție publică sau prin anularea procedurii de atribuire, conform prevederilor art. 211 din Legea nr. 98/2016 privind achizițiile publice, cu modificările și completările ulterioare. Decizia de anulare nu creează vreo obligație autorității contractante față de participanții la selecția de oferte.

**Art. 30.** Autoritatea contractantă va informa ofertanții cu privire la deciziile luate în cadrul procedurii de achiziție publică, inclusiv cu privire la rezultatul procedurii de atribuire, pe baza principiilor generale ale Legii nr. 98/2016 privind achizițiile publice, cu modificările și completările ulterioare, și ale Hotărârii Guvernului nr. 395/2016 pentru aprobarea normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare.

**Art. 31.** În situația în care un operator economic este nemulțumit de modul în care s-a desfășurat procedura de atribuire, acesta se poate adresa instanțelor de judecată competente pentru soluționarea cauzei.

**Art. 32.** Autoritatea contractantă va întocmi și va constitui dosarul achiziției publice, pe baza principiilor Legii nr. 98/2016 privind achizițiile publice, cu modificările și completările ulterioare.

**Art. 33.** Autoritatea contractantă va derula contractul de achiziție de servicii conform rezultatului procedurii și prevederilor contractuale.

**Art. 34.** Dispozițiile prezentelor Norme procedurale vor fi puse în aplicare prin elaborarea și publicarea invitației/anunțului de participare, a documentației de atribuire (fișa de date, caietul de sarcini, modelele de formulare și modelul de contract) și al oricăror alte documente necesare, al căror conținut va fi aprobat de autoritatea contractantă.

**Art. 35.** În măsura în care nu contravin prevederilor prezentelor Norme procedurale, acestea se completează cu prevederile Legii nr. 98/2016 privind achizițiile publice, cu modificările și completările ulterioare ale Hotărârii Guvernului nr. 395/2016 pentru aprobarea normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare.

**CONTRASEMNEAZĂ:**

**PREŞEDINTE, SECRETAR GENERAL AL JUDEȚULUI**

**ALIN TIȘE SIMONA GACI**

1. () Art. 63 alin. (4) din legea nr. 273/2006 a finanțelor publice locale interzice contractarea de datorie publică locală dacă există plăți reprezentând serviciul datoriei care depășesc cumulat anual 30% din veniturile proprii ale unității administrativ teritoriale. Deși fondurile obținute din vânzarea obligațiunilor se vor utiliza exclusiv în scopul pre-finanțării și/sau co-finanțării proiectelor care beneficiază parțial de fonduri europene nerambursabile și această situație se încadrează în excepția prevăzută la art. 63 alin. (51) din aceeași lege 273/2006, totuși, din motive de prudențialitate bugetară, precum și pentru păstrarea unor indicatori financiari de îndatorare care să se încadreze în standardele internațional acceptate, emitentul a hotărât rambursarea principalului în 5 tranșe anuale în fiecare dintre anii 2029-2033. [↑](#footnote-ref-1)
2. () Întrucât rambursările parțiale anuale de principal (a se vedea Footnote (1)) conduc la o structură mai puțin uzuală pentru un instrument de natura titlurilor obligatare, emitentul își declară intenția fermă de exercitare a opțiunii CALL în anul 2029. Rambursarea în cazul exercitării opțiunii CALL se va efectua din veniturile proprii ale județului și/sau din sumele încasate din vânzarea unei noi emisiuni de obligațiuni, în funcție de condițiile pieței la momentul respectiv. În cazul unei noi emisiuni, aceasta va avea o perioadă de subscriere care se va finaliza înainte de data exercitării opțiunii CALL. În fapt, repartizarea rambursării principalului în mai multe tranșe anuale nu este doar o caracteristică menită să asigure respectarea formală a prevederilor art. 63 alin. (4) din legea 273/2006, ci se constituie mai degrabă drept o soluție de adresare a riscurilor privind operațiunea de roll-over din anul 2031 (dacă va fi cazul). [↑](#footnote-ref-2)